כמו בבקרים רבים בחודש האחרון בהם אני מבלה באגם כך גם הבוקר יצאתי לאגם לפעילות גופנית ורוחנית. בלילה פקדה אותנו קרה שהשאירה את חותמה בכל מקום, החל מקרח על הגגות והקרקע וכלה בשמשות המכונית שכוסו במעטה קרח די עבה שהצריך שימוש במגב מיוחד להסרת קרח, בררר.... כעבור מספר דקות החלונות נוקו המכונית חוממה ואז יצאתי לאגם.
היה זה בוקר מעונן מאד כשהשמש מציצה מידי פעם בינות העננים ושולחת קרני אור לא חמות במיוחד אבל בהחלט מאירות שגרמו לשמיים דרמטיים ותמונות משגעות שעוררו בי את הצורך להעלותן בבלוג ולשתף אתכם קוראי היקרים בחוויה.
כך נראית שארית הקרח שגירדתי מחלון מכוניתי לפני צאתי לאגם.
עננים בצורות שונות שקיבלו אפקטים דרמטיים כל אימת שהשמש הציצה מבינותם.
השמיים הדרמטיים החורפיים ריתקו אותי לדקות ארוכות למראם. היו אתם השופטים, האם יש מראה יותר מרתק מזה? מקוה שנהניתם מהמראות הדרמטיים הללו בדיוק כפי שאני נהניתי מהם. הם ניראים ציוריים ביותר ובטוחני שאם הייתי צייר הייתי יושב שם על החוף למרות הקור העז ששרר שם ומצייר במשך שעות רבות.